LAOAG CITY – Indeklara ni Gov Imee Marcos ti suspension of classes manipud elementarya agingga ti sekondarya ita nga aldaw gapu ti iduduprak ti bagyo Luis iti Ilocos Norte.
Segun kenni Jun Arvin Gudoy ti Communications and Media Office ti gobyerno probinsiyal nga daytoy ket gapu ti panagtalinaed ti signal number 3 iti nasao a bagyo ditoy probinsiya.
Kuna na a sipud pay idi kalman ket iwaywayaten dagiti kameng ti Provincial Disaster Risk Reduction and Management Council (PDRRMC) ti naiget a panagmonitor kadagiti lugar nga kangrunaan a maap-apektaran ti bagyo kas kadagiti lugar nga adda iti asideg ti baybay ken bantay nga posible a pakapasamakan ti flashfloods ken landslides.
Iti agdama ti sibubukel nga Ilocos Norte ket addaan ti naulep a tangatang, sagpaminsan a napigsa nga angin ken tudo.
Sipud idi kalman a pannakaibayug ti signal number 3 iti bagyo ditoy probinsiya agingga iti agdama ket awan pay ti naipadamag a biktima ken dinadael ti bagyo ditoy Ilocos Norte.
Kabayatanna, sumagmamano met a lugar ti napukawan ti kuryente iti ciudad ti Laoag idi rabii agingga iti agdama gapu pay laeng iti bagyo Luis.
Nag-panic met dagiti residente nga agnanaed iti asideg ti baybay gapu kadagiti dadakkel nga allonm gapu ti epekto ti bagyo.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn